Folketing
2013-10-03

Jeg tror, de fleste partier er ude for, at de nogle gange har nogle medlemmer, som udtaler sig på en måde, som ikke er i overensstemmelse med partiets program, og som ikke er i overensstemmelse med almindelig sund fornuft for ikke at sige, hvad f.eks. sådan nogle som os herinde mener. Sådan er det, og sådan er det også i Tyskland, nemlig at der er den slags. Man kan altid finde dem; det kan man hos Dansk Folkeparti, det kan man hos Liberal Alliance, og det kan man også hos Venstre, altså finde folk, der siger noget, der er tosset.